पाएं अपने शहर की ताज़ा ख़बरें और फ्री ई-पेपरडाउनलोड करें
गांव अलीकां के निकट ईंट-भट्ठे के पास तेज रफ्तार पिकअप चालक ने कार सवार को टक्कर मार दी, जिसे कार सवार गंभीर रूप से घायल हो गया। आसपास के लोगों की मदद से उसे अस्पताल में ले जाते वक्त रास्ते में ही गंभीर चोटों के कारण उसकी मौत हो गई। पिकअप चालक मौके से भाग गया। सूचना मिलने पर पुलिस मौके पर पहुंची और स्थिति का जायजा लेकर शव को पोस्टमार्टम के लिए अस्पताल में पहुंचाया।
पुलिस को दिए बयानों में राजदीप सिंह निवासी गांव डबवाली ने बताया कि उसका बड़ा भाई सुखदीप सिंह गाड़ी लेकर मसीतां जा रहा था। सुखदीप ने उसे भी साथ लेकर जाने के लिए बोला और कहा कि अलीकां भट्ठे के निकट मिलना। जब उसके भाई की गाड़ी भट्ठे नजदीक आने लगी तो डबवाली की ओर से आ रही तेज रफ्तार पिकअप ने मेरे भाई की गाड़ी को टक्कर दे मारी, जिससे गाड़ी बुरी तरह क्षतिग्रस्त हो गई। हादसे में उसके भाई को गंभीर चोटें आई। जब वे उसे अस्पताल लेकर जा रहे थे तो गंभीर चोटों के कारण रास्ते में ही उसकी मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn